കാലടി സംസ്കൃത സര്വകലാശാല: അനധികൃത നിയമനം റദ്ദാക്കി കാലടി സംസ്കൃത സര്വകലാശാലയിലെ പബ്ലിക്കേഷന് ഓഫീസര് നിയമനം റദ്ദാക്കി. അനധികൃത നിയമനം സംബന്ധിച്ച വാര്ത്ത ട്വന്റി ഫോര് റിപ്പോര്ട്ട് ചെയ്തിരുന്നു, പിന്നാലെയാണ് സര്വകലാശാലയുടെ നിയമനം റദ്ദ് ചെയ്ത നടപടി.അധ്യാപകന് നിയമനമല്ല അധിക ചുമതലയാണ് നല്കിയതെന്നാണ് സര്വകലാശാലയുടെ വിശദീകരണം. കാലടി സംസ്കൃത സര്വകലാശാലയില് വീണ്ടും അനധികൃത നിയമനം നടന്നെ പരാതിയുമായി ഒരു വിഭാഗം വിദ്യാര്ഥികള് രംഗത്തെത്തിയിരുന്നു. മലയാളം വിഭാഗത്തിലെ ഗസ്റ്റ് അധ്യാപകനെ പബ്ലിക്കേഷന് ഓഫീസറായി നിയമിച്ചുവെന്നാണ് ആരോപണം. വിജ്ഞാപനമില്ലാതെയാണ് അധ്യാപകന് ഒരു വര്ഷത്തേക്ക് നിയമനം നടത്തിയത്. Read Also : രാജ്യത്ത് കൊവിഡ് രോഗികളുടെ എണ്ണം കൂടി ഇന്നലെ 31,923 പേര്ക്കാണ് കൊവിഡ് സ്ഥിരീകരിച്ചത് താത്കാലിക നിയമനങ്ങള് പോലും നടപടി ക്രമം പാലിക്കാതെ സര്വകലാശാലയില് നടത്താറില്ല. ഇത് സംബന്ധിച്ച വാര്ത്ത 24 നല്കിയിരുന്നു, അതിനു പിന്നാലെയാണ് പബ്ലിക്കേഷന് ഓഫീസര് നിയമനം റദ്ദ് ചെയ്തുകൊണ്ടുള്ള കാലടി സംസ്കൃത സര്വകലാശാലയുടെ നടപടി. ഇതൊരു നിയമനമല്ല പകരം അധ്യാപകന് അധിക ചുമതലയാണ് നല്കിയതെന്ന് സര്വകലാശാലയുടെ വിശദീകരണം. പബ്ലിക്കേഷന് വിഭാഗം ശക്തിപ്പെടുത്താനായി ഓഫിസറെ നിയമിക്കാന് സര്വകലാശാലാ സിന്ഡിക്കറ്റ് തീരുമാനമെടുത്തത് ഓഗസ്റ്റ് മുപ്പതിനാണ്. എന്നാല്, നടപടിക്രമങ്ങള് പാലിക്കാതെ ഈ തസ്തികയില് നിയമനം നടത്തി റജിസ്ട്രാര് തിങ്കളാഴ്ച ഉത്തരവിറക്കുകയായിരുന്നു. തസ്തികയുടെ അധിക ചുമതല നല്കിയിരുന്ന അധ്യാപികയെ നീക്കുന്നതായും ഉത്തരവിലുണ്ട്. ഉത്തരവിറങ്ങിയ ശേഷമാണ് നിയമനവിവരം സിന്ഡിക്കറ്റ് അംഗങ്ങള് പോലുമറിഞ്ഞത്. Story Highlight: kaladysanskrituniversityillegalappointmentscancelled